WOENSDAG: My ma se gebakte vis en tjips | Sarie
WOENSDAG: My ma se gebakte vis en tjips
Herman Lensing | FOTO'S Willem Lourens
My ma se gebakte vis en tjips
Ek gebruik sommer bevrore stokvis uit 'n boks. Laat dit altyd oornag in 'n vergiettes oor 'n bord ontdooi. Dit help dat die water wegdrup van die vis af.
1 x 340 ml-bottel bier
6 stokvisfilette, oornag in 'n vergiettes in jou yskas ontdooi
1 kg-sak bevrore aartappelskyfies (ek verkies dié wat baie dun gesny is)
Verdeel die olie tussen 2 groot potte en verhit tot mediumwarm. Meng die koekmeel, bakpoeier, eierwitte en tiemie saam in 'n groot mengbak. Geur met sout en peper. Meng genoeg bier by om 'n dik, loperige beslag te vorm – dit wat oorbly, mag jy maar drink omdat jy die een is wat kook!
Draai die olie se hitte op tot warm. Doop die visfilette in die beslag en plaas dadelik in die een pot olie.
Gooi 'n porsie aartappelskyfies in die ander pot om te braai tot bros. Herhaal met al die vis en tjips tot jy al jou porsies het. Dreineer die vis en tjips op kombuispapier. Meng die mayonnaise, knoffel en pietersielie saam. Sit die vis saam met die tjips en mayonnaise voor.
Wenk: Stel jou oond op so 120 °C voor jy begin kook. Plaas die klaargebraaide vis op 'n afkoelrakkie binne-in die warm oond. Die afkoelrakkie laat die hitte egalig om die vis versprei en voorkom dat die bros deeg pap raak.